b'\n_START_ARTICLE_\nHunsko Carstvo\n_START_PARAGRAPH_\nHunsko Carstvo je bila nomadska dr\xc5\xbeava koju su uspostavili Huni 370. godine nakon \xc5\xa1to su razbili pleme Alana. Sredi\xc5\xa1nji dio hunske dr\xc5\xbeave bio je u Panonskoj nizini, a u nj su ulazila podru\xc4\x8dja sredi\xc5\xa1nje Europe, balti\xc4\x8dkog priobalja, Karpata, donjodunavskih nizina i isto\xc4\x8dnoeuropskih \xc5\xa1uma i stepa sve do Kavkaza i Vrata naroda izme\xc4\x91u Kaspijskog jezera i Urala. Grani\xc4\x8dilo je sa Zapadnim Rimskim Carstvom na zapadu i jugozapadu te Isto\xc4\x8dnim Rimskim Carstvom na jugoistoku. Dr\xc5\xbeava se po\xc4\x8dela raspadati nakon smrti njihovog vo\xc4\x91e Atile. Nakon njega dr\xc5\xbeavom u raspadu je vladao njegov sin Dengizik.'